28 กันยายน 
วันป้องกันโรคพิษสุนัขบ้าโลก (World Rabies day)

โรคพิษสุนัขบ้า โรคร้ายแรงที่ยังไม่มีทางรักษา ฉะนั้นทางองค์กรเพื่อการรณรงค์ควบคุมโรคพิษสุนัขบ้าโลก (Global Alliance for Rabies Control) จึงได้กำหนด วันป้องกันโรคพิษสุนัขบ้าโลก(World Rabies day) ขึ้นมา เพื่อรณรงค์ให้ประชาชนทุกคนได้เห็นถึงความร้ายแรง
ของโรคนี้ พร้อมทั้งร่วมด้วยช่วยกันขจัดโรคนี้ให้หมด
ความเป็นมา
วันป้องกันโรคพิษสุนัขบ้าโลก ถูกจัดขึ้นครั้งแรกเมื่อวันที่ 8 กันยายน ปี พ.ศ. 2550  โดยองค์กรเพื่อการรณรงค์ควบคุมโรคพิษสุนัขบ้าโลก (Global Alliance for Rabies Control) ก่อนจะเปลี่ยนมาเป็นวันที่ 28 กันยายน ของทุกปี ซึ่งตรงกับวันที่หลุยส์ ปาสเตอร์ (Louis Pasteur) นักเคมีและชีววิทยาชาวฝรั่งเศส ผู้คิดค้นวัคซีนโรคพิษสุนัขบ้า เสียชีวิต  
ความสำคัญ
         วันป้องกันโรคพิษสุนัขบ้าโลก หรือ World Rabies day จัดตั้งขึ้นเพื่อเผยแพร่ความรู้ความเข้าใจในการเลี้ยงดูสุนัข ให้ประชาชนรับทราบถึงความรุนแรงของโรคพิษสุนัขบ้า พร้อมทั้งสร้างจิตสำนึกของประชาชน ในการควบคุมและป้องกันโรคพิษสุนัขบ้า

